wickkiey/tamil-wikipedia-chunked huggingface dataset:
# சீரகச் சம்பா

## அகத்தியர் குணபாடம்

சீரகச்சம் பாவரிசி தின்னச் சுவையாகும்  
பேரகத்து வாதமெல்லாம் பேருங்காண் – வாருலகில்  
உண்டவுட னேபசியும் உண்டாகும் பொய்யலவே  
வண்டருறை பூங்குழலே ! வாழ்த்து.  
மேற்கூறிய பாடலின் பொருளானது, ”இனிப்புள்ள சீரகச்சம்பா அரிசியை உண்பவர்களுக்கு, மீண்டும் உண்பதற்குள் பசியைத் தூண்டும் வளிநோய்களைப் போக்கும்” என்பதாகும்.
# சீரகச் சம்பா

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
- சம்பா (அரிசி)
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# கார்போனியம் அயனி

**கார்போனியம் அயனி** *(Carbonium ion)* என்பது இணைதிறன் ஐந்தாக உள்ள கார்பன் அணுவைக் கொண்டுள்ள எந்தவொரு நேர்மின் அயனியையும் குறிப்பிடுவதாகும் . பொதுவாகக் கார்போனியம் அயனி என்ற பெயர் மெத்தேனியம் வகைச் சேர்மங்களின் எளிய உறுப்பினரைக் குறிக்கப்பயன்படுகிறது. இங்கு இச்சேர்மத்தின் ஐந்து இணைதிறன்களும் ஐதரசன் அணுக்களால் நிரப்பப்பட்டுள்ளன .  
மெத்தேனியத்திற்கு அடுத்த கார்போனியம் அயனியின் எளிய உறுப்பினருக்கு இரண்டு கார்பன் அணுக்கள் இருக்கின்றன. எத்தைனியம் அல்லது புரோட்டானேற்ற அசிட்டிலீன் மற்றும் எத்தீனியம் போன்ற அயனிகள் வழக்கமாக வேறு வகையான குடும்பங்களாக வகைப்படுத்தப்படுகின்றன. எத்தேனியம் அயனி அகச்சிவப்பு நிறமாலையியல் ஆய்வுகளில் அடர்வு குறை வாயுவாக பார்க்கப்படுகிறது.  
தற்பொழுது கார்பீனியம் என்றழைக்கப்படும் அயனியையே முற்கால நூல்கள் கார்போனியம் அயனி என்று அழைத்தன, வேதியியலர் சியார்சு ஆண்ட்ரூ ஓலா 1972 ஆம் ஆண்டில் தற்கால கார்போனியம் அயனிக்கான வரையறையை முன்மொழிந்தார். இவ்வரையறை பரவலாக ஏற்றுக் கொள்ளப்பட்டது. பெண்டா(டிரைபீனைல்பாசுபீன் தங்கம்(1)மெத்தேனியம் , என்ற அணைவுச் சேர்மம் ஒரு நிலைப்புத்தன்மை கொண்ட கார்போனியம் அயனியாக உள்ளது. சிக்மித்பவுர் மற்றும் பிறர் இந்த அணைவுச் சேர்மத்தை உருவாக்கினர்
# கார்போனியம் அயனி

## தயாரிப்பு

ஆல்க்கேன்களை மிக வலிமையான அமிலங்களுடன் சேர்த்து சூடாக்குவதன் மூலமாக கார்போனியம் அயனிகளைத் தயாரிக்க முடியும். தொழிற்சாலைகளில் பெட்ரோலியம் பிரித்தெடுத்தலின் போது முதனிலை வெப்பச் சிதைவில் இவை உருவாக்கப்படுகின்றன
# மீசாலை திருநீலகண்ட வெள்ளை மாவடிப் பிள்ளையார் கோவில்

## அமைவிடம்

**மீசாலை திருநீலகண்ட வெள்ளை மாவடிப்பிள்ளையார் ஆலயம்** இயற்கை வளம் நிறைந்த இலங்கையின் வடமாகாணத்தின் யாழ் குடா நாட்டின் தென்மராட்சிப் பிரதேச செயலகப்பிரிவுக்குட்பட்ட மா, பலா, தென்னை போன்ற மரங்களால் சூழப்பட்ட **மீசாலைக் கிராமத்தில்ஏ-9 வீதிக்கண்மையில் மீசாலை அல்லாரை வீதியில் அமைந்துள்ளது.**
# மீசாலை திருநீலகண்ட வெள்ளை மாவடிப் பிள்ளையார் கோவில்

## ஆலயவரலாறு

ஐரோப்பிய நாட்டவரான போர்த்துக்கேயரின் இலங்கை வருகைக்கு முன்னரே கிட்டத்தட்ட ஐந்நூறு ஆண்டுகளுக்கு முன்னரே இக் கிராம வாசிகளின் வழிபாட்டுக்குட்பட்ட ஆலயமாக விளங்கியுள்ளது. இதன் வரலாற்றை கர்ணபரம்பரை தகவல்கள் வாயிலாகவும் தற்போது இப்பிரதேசத்தில் வாழ்கின்ற பெரியோர்களின் வாய்மொழி நேர்காணல் மூலமும், கோவில் தொடர்பான உறுதிகள் , நீதிமன்ற ஆவணங்கள் , ஆலயத்தினால் வெளியிடப்பட்ட சிறப்பு மலர்களாலும் அறிய முடிகிறது. கடந்த அரை நூற்றாண்டுக்கு பிற்பட்ட வரலாறு ஆதார பூர்வமானதாக உள்ளது.
இவ் ஆலயம் **மூர்த்தி, தலம், தீர்த்தம்** என்ற கோவிலுக்கு சிறப்பம்சம் மிக்கது. ஆலய மூலமூர்த்தியான விநாயகர் மிகவும் சிறியது.ஆனால் கீர்த்தி மிக்கது. கத்தோலியர்களான **போர்த்துக்கேயர்** தமது மதத்தை பரப்புவதற்காக இந்துசமய செயற்பாடுகளை முடக்கி ஆலயங்களை இடித்து வருவதை அறிந்த இவ்வூர் மக்கள் வெள்ளைமாமர அடியில் மூல லிங்கமாகிய விநாயகரை புதைத்துவிட்டனர். போர்த்துக்கேயர், ஒல்லாந்தர், ஆங்கிலேயர் என அந்நியர் ஆட்சி தொடர்ந்த்தால் இரண்டு நூற்றாண்டுக்குமேல் கவனிக்கப்படாது ஆலயம் இருந்த இடம் தெரியாது போய்விட்டது.  
முகமாலையை சேர்ந்த **கேகயர்த்தன முதலியார்** என்பவர் தனது காணியில் கொள்ளு பயிரிடும்படி முத்தன் எனும் விவசாயிக்கு பணித்தார். முத்தன் நிலத்தை கொள்ளு விதைப்பதற்காக தரையை பண்படுத்திக்கொத்தினார். கொத்தும்போது வெள்ளை மா மரத்தின் அடியில்திருநீலகண்டம் எனும் ஜந்து புகுந்தது. அதைதேடி முத்தன் ஆழமாக்க்கொத்தும் போது மண் வெட்டி ஒரு பொருளில் பட்டு சத்தம் கேட்டது. திருநீலகண்டம் மறைந்து விட்டது. அவ்விடத்தில் இரத்தம் பெருகியது. அதை கண்ட முத்தனின் மனநிலை மாற்றம் ஏற்பட்டு மயக்கம் ஏற்பட்டது. முத்தன் இரவு படுக்கையில் இருக்கும்போது கனவில் விநாயகர் உருவத்தில் தோன்றி " துன்ப படாதே , அவ்விடத்தே ஒரு விநாயகர் சிலை இருக்கின்றது. அதை எடுத்து நீராட்டி அந்த மாவின் அடியில் வைத்து பூசிப்பாயாக. நீ உண்ணும் உணவில் ஒரு பகுதியை எனக்கு படைத்துவிடு"என்று கூறினார். விடிந்ததும் அந்த அடியார் விநாயகர் சிலையை தோண்டி எடுத்து அந்த மரத்தடியில் வைத்து அமுது செய்து வணங்கினார்.  
பின்பு முகமாலையை சேர்ந்த கேகயர்த்தன முதலியாருக்கு நடந்தவற்றை கூறினார். குடும்பத்தினருடன் வந்து சிறு கோவில் மண்டபம் அமைத்து அவ் விநாயகர் சிலையை பிரதிட்டை செய்து பூஜை ,நடைபெற ஒழுங்குகளை செய்வித்தார். இவ் ஆலையமே மீசாலை திருநீலகண்ட வெள்ளை மாவடிப்பிள்ளையார் ஆலையமாக விளங்குகின்றது. அன்று கிடைத்த மூர்த்தியே இன்றும் ஆலய மூர்த்தியாக விளங்குகின்றது. மண்வெட்டி பட்ட வடு இன்னமும் மூர்த்தியில் இருப்பதை அவதானிக்கலாம். இது கர்ண பரம்பரை கதை மூலம் அறியக்கூடிய ஆலய வரலாறாக உள்ளது. ஆலயத்தின் மூர்த்தியாக விநாயகரும், தலவிருட்சமாக வெள்ளை மாவும் விளங்குகிறது.
**ஆண்டவர் பரம்பரையினரால் உருவாக்கப்பட வைரக்கல்லால் அமைக்கப்பட்ட பாரிய தீர்த்தக்கேணி** இவ் ஆலயத்துக்கு அழகை சேர்க்கின்றது. இக் கேணி ஆனது ஊற்றுத்திறன் உள்ளதாகவும் நிலப்பரப்பு முழுதும் கற்களினால் ஆனதாகவும் காணப்படுகின்றது. ஊரில் உள்ள தோட்ட உரிமையாளர்கள் வருடம் தோறும் தீர்த்த திருவிழாவிற்கு முன்னர் கேணியை அனைத்து தீர்த்தத்திற்கு தயார் செய்வர். ஆலயத்தின் திருமஞ்சனக் கிணறும் அயலில் உள்ள கிணற்று நீரிலும் பார்க்க சிறப்பாக இருப்பதை அவதானிக்க முடிகின்றது.
# மீசாலை திருநீலகண்ட வெள்ளை மாவடிப் பிள்ளையார் கோவில்

## ஆலய இராஜ கோபுரம்

மீசாலை திருநீலகண்ட வெள்ளை மாவடிப் பிள்ளையார் ஆலய இராஜ கோபுரத்திற்கான அடித்தளம் ஏற்கனவே இடப்பட்டிருந்தது. இவ் அடித்தளம் **சிவசங்கர நமசிவாயம்** அவர்கள் பரம்பரையில் வந்த கொடுக்கன் விதானை என அழைக்கப்படுபவரின் இளைய மகனான தங்கமுத்து என்பவரால் இடப்பட்டிருந்த்தாக அறிய முடிகிறது. இராஜ கோபுர திருப்பணி வேலைகள் ஆரம்பிக்கப்பட்ட போது முதல் அடி எடுப்பாக ஏற்கனவே அமைக்கப்பட்டிருந்த அடத்தளத்தின் உறுதித்தன்மை பொறியியலாளரின் உதவியுடன் பரிசீலிக்கப்பட்டது. அவரது ஆலோசனைக்கமைய **7 அடி ஆழமும் 3 அடி அகலமும்** கொண்ட அகழி சுற்றிவர வெட்டப்பட்டு அத்திபாரத்திற்கு ஆதாரமாகச் செயற்பட்டு மேலும் அதனை உறுதியாக்க காட்டுக்கற்கள் சேர்ந்த "கொங்கிறீட்" இட்டு பலப்படுத்தப்பட்டது.
**19.09.2003** இல் ஆரம்பிக்கப்பட்ட பணிகள் விழா வருடம் ஆனி மாதம் 2 ஆம் நாள் **(16.06.2006)** வெள்ளிக்கிழமை பகல் 10.00 மணி தொடக்கம் 10.24 மணி வரையான சுபவேளையில் கலாபூஷணம் சிவஸ்ரீ சி்.சிதம்பரநாதக்குருக்கள் தலைமையில் கும்பாபிஷேகம் இனிதே நடந்தேறியது. இதன் மூலம் மாவடியான் அடியார்கள் மனதிருந்த பெருவிருப்பொன்று நனவாகியது. இராஜ கோபுர நிர்மாணம் அராலியூர் சிற்பாசிரியர் திரு.கந்தசாமி கோபாலசிங்கம் குழுவினரால் நிறைவேற்றி வைக்கப்பட்டது.
இந்த இராஜ கோபுரத்தில் அமைந்துள்ள சிற்பங்களின் மொத்த எண்ணிக்கை **286** ஆகும். விநாயகர், முருகன், தட்ஷணாமூர்த்தி, துவாரபாலகர்கள், நவக்கிரகங்கள், அட்டலட்சுமி வடிவங்கள், (லட்சுமி, சரஸ்வதி) என்பன உள்ளடக்கப்பட்டுள்ளன.  
கோபுரத்தில் அமைக்கப்பட்ட சிற்பங்களில் குறிப்பிடத்தக்கவை:  
- **முதலாவது தளத்தில் - நவ கணபதி சிற்பங்கள்**  
- **இரண்டாவது தளத்தில் - நவக்கிரகங்கள்**  
- **மூன்றாவது தளத்தில் - அட்டலட்சுமி வடிவங்கள்**  
- '''நான்காவது தளத்தில் - அட்ட திக்குப்பாலகர்கள்
'''
- **ஐந்தாவது தளத்தில் - மகாநாசிக்குள் தெற்கில் லட்சுமியும் வடக்கில் சரஸ்வதியும்**  
**கோபுரத்தின் தாங்கிகள் குறவன், குறத்தி வடிவங்கள்** என்றவகையில் அமைக்கப்பட்டுள்ளன. அத்துடன் வேடன் (சிவன்) புலியுடன் சண்டையிடும் காட்சியும் வடிவமைக்கப்பட்டுள்ளது. மேலும் தட்ஷணாமூர்த்தி, பிரம்மா ஆகியோரின் திருவுருவங்களும் இணையாக வடிவமைக்கப்பட்டுள்ளன. இதில் 5ம் தளம் உட்பட கோபுரத்தின் வடபுறம் பூராகவும் பிரம்மாவின் வடிவங்களும் , தென்புறம் பூராகவும் தட்ஷணாமூர்த்தியின் வடிவங்களும் காட்சி தருகின்றன.  
முகப்புப் பக்ககமான கிழக்கில் வலது பாகத்தில் பால கணபதி , நடன கணபதி, நிருத்த கணபதி, பஞ்சமுக விநாயகர் , சித்தி விநாயகர் , முத்தி விநாயகர் என வடிவங்களும் இடது பாகத்தில் பாலமுருகன், சுப்பிரமணியர், பழனி திருக்கோல முருகன், ஆறுமுக வடிவம் , வள்ளி தேவசேனா சமேத முருகன் என முருகனது வடிவங்களும் அமைக்கப்பட்டுள்ளன. மேற்குப்புறம் உள்ள கோபுரத்தின் அபர பாகத்தில் விஷ்ணு, பைரவர் ஆகியோரின் சிற்பங்கள் அமைக்கப்பட்டுள்ளன.
# மீசாலை திருநீலகண்ட வெள்ளை மாவடிப் பிள்ளையார் கோவில்

## கோயில் முகாமை

ஆரம்ப கோயில் முகாமையாளர் கேகயரத்தின முதலியாரின் தனிப்பட்ட முகாமையின் கீழ் இருந்தது. கோவிலுக்கு இரு மண்டபங்களை ஆக்கி நித்திய பூசை நடைபெறுவதற்குரிய ஒழுங்குகளை செய்துள்ளார். இக்கோவில் கிரியைகள் சரிவர நடைபெறுவதற்காக ஊரிலுள்ள அடியார்கள் பலர் பல கிராமங்களில் நிலங்களை தருமதானம் செய்துள்ளனர்.
கேகய முதலியாரின் மறைவைத்தொடர்ந்து அவரின் மகன் கணபதிப்பிள்ளை மணிய காரனும் அவருக்குப்பின் அவருடைய மகன் சரவணமுத்து நொத்தாரிசும் முகாமைப்பொறுப்பை ஏற்று நடாத்தியதாக அறியமுடிகிறது. இவரது காலத்தில் ஆகம விதிப்படி மண்டபங்கள் அமைக்கப்பட்டதுடன் மூன்று கால நித்திய பூசைகளும் நைமித்திய பூஜைகளும் நடைபெற ஆரம்பித்தன என்பதை அறிய முடிகிறது.
நொத்தரிசு சரவணமுத்து அவர்களின் பின்னர் அவரின் மகன் ஏரம்பு அவர்களும் அவரின் பேரன் வி.சபாரத்தினம் அவர்களும் ஆலயத்தை முகாமை செய்தனர். ஏரம்புவின் பின்னர் அவரின் மகன் வினாசித்தம்பி தனது பொறுப்பை தனது இளைய மகனான சின்னையா என்று அழைக்கப்படும் சபாரத்தினத்திடம் வழங்கினார். திரு. சபாரத்தினம் அவர்கள் கஷ்டமான பொருளாதார நிலையிலும் **50 ஆண்டுகள்** ஆலயத்தை சிறப்புற நடாத்தினார்.மூன்று கால நித்திய பூசையும் மஹோற்சவமும் சிறப்பாக நடைபெற்றது. இவரது காலத்தில் ஆலயம் பிரதான மண்டபங்களுடன் மடைப்பள்ளி, களஞ்சியம் , குருக்கள் அறை, வாகனசாலை உள்வீதி மண்டபத்தில் ஒருபகுதி அமைக்கப்பட்டது. இம்மண்டபங்கள் மீசாலை ஊர் பெரியவர் வேலுப்பிள்ளை அப்பாவின் நிமி உதவியுடன் செய்யப்பட்டது. சபாரத்தினம் அவர்களது காலத்தில் 1954 இல் தர்மகர்த்தா சபை சட்டபூர்வமாக ஏற்படுத்தப்பட்டது.
திரு வி.சபாரத்தினம் அவர்களின் பின்னர் தர்மகர்த்ததாசபை உறுப்பினர்களில் ஒருவரான இளைப்பாறிய பொலிஸ் உத்தியோகத்தர், திரு.தம்பிராஜா அவர்கள் முகாமைப்பொறுப்பை ஏற்றார். குறிப்பிட்ட நேரத்தில் பூசைகள் ஒழுங்காக நடைபெற வழிவகுத்தார். இவரது காலத்தில் ஆலயத்தின் உட்பிரகாரம் முழுவதும் கொட்டகை அமைக்கப்பட்டதுடன் முருகன், சந்தான கோபாலர் ஆலயங்களும் அமைக்கப்பட்டது. வெள்ளிக்கிழமைத்திருவிழா விஷேடதினங்களுக்கான உற்சவங்கள் நடைபெறுவதற்கு உதவிய சிறந்த முகாமையாளராக திகழ்கிறார். இவரது காலத்தில் ஆலய வழிபடுவோர் சபை **1991** இல் ஆரம்பிக்கப்பட்டது.
திரு.தம்பிராஜா அவர்களை தொடர்ந்தது திரு. சி. இராமலிங்கம் அவர்கள் ஆலய முகாமைப்பொறுப்பை **1990** ம் ஆண்டு நடுப்பகுதியில் ஏற்றார். தர்மகர்த்தா சபை வரிபடுவோர் சபை ஆகியவற்றின் அனுசரணையோடு மிகச்சிறப்பாக ஆலய பரிபாலனத்தை செய்துவருகிறார். இவரது காலத்தில் இரண்டு கும்பாபிடேகங்கள் நடைபெற்றுள்ளது. வசந்த மண்டபம், யாக மண்டபம் , வைரவர் ஆலயம், சண்டேஸ்வரர் ஆலயம், கோயில் சுற்றுமதில் , இராஜகோபுரம் , மணிமண்டபம் , ஆகியன அமைக்கப்பட்டு ஆலயம் முழுநிறைவு பெற்றுள்ளது. இவரும் இவரது துணைவியாரும் முழுமையாக விநாயகர் பணி செய்துவருவது பாராட்டுக்குரியது. தென்மராட்சியில் மிகப்பெரிய ஆலயமாகவும் குறிப்பிட்ட நேரத்தில் பூசைகள் மஹோற்சவம் ஆகியன நடைபெறுகின்ற ஆலயமாகவும் மீசாலை வெள்ளை மாவடிப் பிள்ளையார் ஆலயம் விளங்குகின்றது.
# மீசாலை திருநீலகண்ட வெள்ளை மாவடிப் பிள்ளையார் கோவில்

## கும்பாபிசேகங்கள்

உலகத்தில் நாம் உய்வதற்காக பார்க்கும் இடம் எல்லாம் நீக்கமற நிறைந்துள்ள இறைவனை ஆலயத்தில் எழுத்தருளச்செய்து வழிபடுவதே கும்பாபிடேகம் ஆகும். இறைவன் பஞ்சபூதங்கள் முதலிய எட்டு இடங்களில் வியாபிக்கின்றார். அவை பின்வருமாறு நிலம், நீர், காற்று, ஆகாயம், சந்திரன், ஆன்மா ஆகிய எட்டும். இது குடமுழுக்கு அல்லது பெரும்சாந்தி எனப்படும்.
கும்பாபிஷேகம் 12 ஆண்டுகளுக்கு ஒருமுறை செய்யப்படுகின்றது. இதைக்ககண்டு களிப்பது 12 ஆண்டுகள் தினந்தோறும் ஆலயம் சென்று வழிபடுவதற்கு சமமாகும். கும்பாபிஷேகம் காண்பது கோடி புண்ணியமாகும். அக்கினி, நீர், குரு ஆகிய மூவரும் கும்பாபிஷேகத்தில் முக்கியம் பெறுகின்றனர். 1981 ஆம் ஆண்டுக்கு முன்னர் நடைபெற்ற கும்பாபிஷேகங்களுக்கு எமது ஆலயத்தில் எழுத்து மூலமான சான்றுகள் இல்லை.ஆலய மூத்தோர் கூற்றுப்படி 1947 ஆம் ஆண்டிலும் 1957 ம் ஆண்டிலும் கும்பாபிஷேகங்கள் நடந்துள்ளதாக கருதப்படுகிறது.
# மீசாலை திருநீலகண்ட வெள்ளை மாவடிப் பிள்ளையார் கோவில்

## கும்பாபிசேகங்கள்

### கும்பாபிஷேகம் 1981

திரு.மு.தா.சுப்பிரமணியம் அவர்களது தலமையில் செயலாற்றிய திருப்பணிச்சபை 1980.01.28 திங்கள் அன்று மாவடிப் பிள்ளையாருக்கு பாலஸ்தாபன கும்பாபிஷேகத்தை நடாத்தி திருப்பணிச்சேவைகள் ஆரம்பித்தது. மூலஸ்தானம் உட்பட நான்கு மண்டபங்களையும் வைரக்கல்லால் அமைத்து ஏனைய பகுதிகளையும் புனரமைத்தனர்.1981.06.22 திங்கள் மகாகும்பாபிஷேகம் நடைபெற்றது. எமது ஆலயப் பிரதம குரு கலாபூசணம் சிவஸ்ரீ சி.சிதம்பரநாதக்குருக்கள் அவர்கள் பிரதம குருவாகச் செயற்பட்டு கும்பாபிஷேகத்தை இனிதே நிறைவேற்றினார். 45 நாட்கள் எம்பெருமானுக்கு மண்டலாபிஷேகம் சிறப்பாக நடைபெற்று 1981.08.05 புதன்கிழமை மண்டலாபிஷேகம் பூர்த்தி விழா கொண்டாடப்பட்டது. சங்காபிஷேகத்தை தொடர்த்து கும்பாபிஷேக சிறப்பு மலர் வெளியிடப்பட்டது. பண்டிதர் ந.கந்தையா ஆசிரியர், மலராசிரியராகச் செயற்பட்டார். இக்காலப்பகுதியில் திரு.வி.சபாரத்தினம் முகாமையாளராக செயப்பட்டார்.
# மீசாலை திருநீலகண்ட வெள்ளை மாவடிப் பிள்ளையார் கோவில்

## கும்பாபிசேகங்கள்

### கும்பாபிஷேகம் 1997

பன்னிரண்டு ஆண்டுகளுக்கு ஒருமுறை புனராவர்த்தன கும்பாபிஷேகம் நடைற வேண்டும். நாட்டில் நிலவிய அசாதாரண சூழ்நிலை காரணமாக கும்பாபிஷேகம் நடைபெறவில்லை. திரு.ஐ.மாணிக்கவாசகர் ஐ தலைவராகவும் திரு.சி.இராமலிங்கம் அவர்களை முகாமையாளராகவும் கொண்ட தர்மகர்த்தா சபை வழிபடுவோர் சபையினருடன் இணைந்து திருப்பணிச்சபை செயற்குழுவை உருவாக்கியது. திருப்ணித்தலைவராக திரு.ஐ.மாணிக்கவாசகர் ம் செயலாளராக திரு.அ.கைலாயபிள்ளையும் பொருளாளராக திரு.அ.சோமசேகரமும் செயற்பட்டனர்.
இத்ததிருப்பணிச்சபையால் 1997.02.09 ஞாயிறு அன்று ஆலயம் பாலஸ்தாபனம் செய்யப்பட்டது.ஆலயம் 4 மாதங்களில் மிகத்துரிதமாக புனரமைக்கப்பட்டது. ஆகம விதிப்படி வசந்த மண்டபம், யாக மண்டபம், வைரவர் ஆலயம், சண்டேஸ்வர்ர் கோயில், சுற்றுமதில் என்பன அமைக்கப்பட்டன. வசந்த மண்டபத்தினை திருப்பணிச்சபைத்தலைவர் திரு.ஐ.மாணிக்கவாசகர் குடும்பத்தினரும் சண்டேஸ்வரர் ஆலயத்தை திரு.சோ .கணபதிப்பிள்ளை குடும்பத்தினரும் அமைப்பதற்கு நிதி உதவி வழங்கினர்.பொதுமக்களின் நிதி உதவியுடன் புனரமைக்கப்பட்டு ஆலயத்தின் மகா கும்பாபிஷேகம் 1997.06.08 ஆம் தேதி ஞாயிற்றுக்கிழமை ஆலய பிரதம குரு கலாபூசணம் சிதம்பரநாதக்குருக்கள் அவர்களால் சிறப்பாக நடாத்தப்பட்டது. இது குருக்கள் அவர்கள் நடாத்திய இரண்டாவது மகா கும்பாபிஷேகம் என்பதுடன் , ஆதார பூர்வமான இரண்டாவது கும்பாபிஷேகமுமாகும்.
45 தினங்கள் தொடர்ச்சியாக மண்டலாபிஷேகம் நடைபெற்றெ 1997.07.22 செவ்வாய்க்கிழமை சங்காபிடேகத்துடன் மண்டலாபிடேகப் பூர்த்தி நடைபெற்றது.
# மீசாலை திருநீலகண்ட வெள்ளை மாவடிப் பிள்ளையார் கோவில்

## கும்பாபிசேகங்கள்

### பிராயச்சித்த கும்பாபிஷேகம் 2002

தென்மராட்சி பிரதேசம் 2000 ஆம் ஆண்டு சித்திரை மாதத்தில் பெரும் இராணுவ மோதலுக்கு உட்பட்டது. மக்களின் குடியிருப்பு , ஆலயங்கள் போர்ப்பாதிப்புக்கு உட்பட்டன. மீசாலை திருநீலகண்ட வெள்ளை மாவடிப்பிள்ளையாரின் அருளினால் மீசாலை பிரதேசத்துக்கோ , ஆலயத்திற்கோ , மக்கள் வீடுகளுக்கோ அழிவு ஏற்படவில்லை. ஆயினும் மக்கள் கிட்டத்தட்ட 2 ஆண்டுகள் தமது வீடுகளைவிட்டு இடம்பெயர்ந்து வடமராட்சி, வலிகாமம் பகுதிகளில் வாழ்த்தனர். இடப்பெயர்ச்சி காரணமாக விநாயகருக்கு இக் காலப்பகுதியில் பூசை நடைபெறவில்லை. அன்றைய இலங்கையின் பிரதமர் ரணில் விக்கிரமசிங்கவுக்கும் பிரபாகரனுக்கும் இடையில் நடைபெற்ற சமாதான ஒப்பந்தத்தை தொடர்த்து மக்கள் தென்மராட்சி பிரதேசத்தில் மீள்குடியேறினர்.
2002.01.28 ஆம் திகதி எம்பெருமானுக்கு பிராயச்சித்த கும்பாபிஷேகம் நடைபெற்றது . அதைத்தொடர்ந்து மூன்றுவேளை பூசையும் ஏனைய உற்சவங்களும் வழமை போல நடைபெற ஆரம்பித்தது.
# மீசாலை திருநீலகண்ட வெள்ளை மாவடிப் பிள்ளையார் கோவில்

## கும்பாபிசேகங்கள்

### இராஜ கோபுரக் கும்பாபிஷேகம் 2006

ஒரு மனிதனின் உடலமைப்பை ஒத்ததாக ஆலயங்கள் அமைக்கப்படுகின்றன. இராஜ கோபுரம் பாதங்களுக்கு ஒப்பானது. இராஜ கோபுரத்தின் வடிவம் லிங்கம் போல் உள்ளதால் இதனை " ஸ்தூல லிங்கம்" என அழைப்பர். இராஜ கோபுரத்தில் பிரபஞ்சத்திலுள்ள அனைத்து அம்சங்களும் உள்ளடக்கப்படும். மீசாலைவாழ் மக்களின் நீண்டகால கனவாக மாவடி விநாயகரின் இராஜ கோபுர திருப்பணி இருந்த்து. ஊர்மக்களின் ஆதரவுடன் ஆலய தர்மகர்த்தா சபையீனரும் முகாமையாளர் திரு.சி.இராமலிங்கம் அவர்களும் இத்திருப்பணிக்கு செயல் வடிவம் கொடுத்தார்.
2003.09.19 ஆம்திகதி வெள்ளிக்கிழமை மாவடி விநாயகருன் இராஜ கோபுரத் திருப்பணிக்காக நடுகல் நாட்டப்பட்டது. ஊரிலுள்ள அடியார்களும் புலம்பெயர்ந்து வெளிநாட்டில் வாழ்கின்ற எமது உறவுகளினது உதவியுடன் அழகான சிற்பங்களுடன் கூடிய இராஜ கோபுரம் உருவாக்கப்பட்டது. பல்வேறு வரலாறுகளைக்கூறும் பஞ்சதள இராஜ கோபுரத்தின் கும்பாபிஷேகம் 2006.09.19 ஆம் திகதி வெள்ளிக்கிழமை நடைபெற்றது. அத்துடன் அழகான மணி மண்டபமும் நிர்மாணிக்கப்பட்டு ஆலயத்துக்கு புதுப்பொலிவை ஏற்படுத்தியது.
# மீசாலை திருநீலகண்ட வெள்ளை மாவடிப் பிள்ளையார் கோவில்

## கும்பாபிசேகங்கள்

### கும்பாபிஷேகம் 2010

பன்னிரண்டு ஆண்டுகளுக்கு ஒருமுறை புனராவர்த்தன மகா கும்பாபிஷேகம் செய்ய வேண்டுமென ஆகமங்கள் கூறுவதற்கேற்ப தர்மகர்த்தா சபையினர் 2010 ம் ஆண்டில் மகா கும்பாபிஷேகம் செய்வதற்கு தீர்மானித்தனர். 2010.01.27 ம் திகதி புதன்கிழமை பாலஸ்தாபனம் செய்யப்பட்டது. பாலஸ்தாபனம் செய்யப்பட்டு 127 <sup>வது</sup> நாள் அதாவது 2010.06.04 வெள்ளிக்கிழமை கும்பாபிஷேகம் செய்வதாகவும் நாள் குறிக்கப்பட்டது. உற்சவ மூர்த்திகள் மண்டபம் , மகா மண்டபம், ஸ்நபந மண்டபம், வசந்தமண்டப விமானம் என்பன மிகச்சிறந்த முறையில் கொங்கிறீற்றால் அமைக்கப்பட்டது. சிற்ப வேலைப்பாடுகள் செய்யப்பட்டன. நிலங்கள் புனரமைக்கப்பட்டன. ஆலயக்கட்டடங்கள் , சுற்று மதில் , இராஜா கோபுரம் என்பன அழகுறு வண்ணத்தில் நிறம்தீட்டப்பட்டது. கொடிக்கம்பத்திற்கருகில் தம்பப்பிள்ளையார் ஸ்தாபிக்கப்பட்டது. மணிமண்டப வாயிலில் அழகிய இரு புதிய துவாரபாலகர்கள் உருவாக்கப்பட்டன.மணிமண்டபத்தின் மேற்குப்புறத்தில் அழகான சிற்பங்களாகவும் , ஓவியங்களாகவும் ஆலய வரலாறு சித்தரிக்கப்பட்டுள்ளது. மிகக்குறுகிய காலத்தில் திருப்பசி வேலைகள் நிறைவு பெற்றது.
2010.06.02 புதன்கிழமை காலை பத்துமணி முதல் 2010.06.03 வியாழன் மாலை நான்கு மணிவரை எண்ணை காப்பு சாத்தப்பட்டது. ஆலய பிரதம குருக்கள் சிவஸ்ரீ சி.சிதம்பரதாதக்குருக்கள் தலைமையில் அவரது மகன் கிருபாகரக்குருக்கள் ஏனைய அத்தணப் பெருமக்களின் துணையுடன் ஆலயத்தின் மூன்றாவது கும்பாபிஷேகம் சிறப்பாக நடைபெறுவதற்கான கிரியைகள் நடத்தேறின. 2010.06.04 ம் திகதி வெள்ளிக்கிழமை அதிகாலை 05.50 மணிமுதல் 06.38 வரை மஹா கும்பாபிஷேகம் நடைபெற்றது. 45 நாட்கள் மண்டலாபிடேகத்துடன் 2019.07.18 ம் திகதி சங்காபிடேகத்துடன் பூர்த்தி விழா நடைபெற்றது. கும்பாபிஷேகம், சங்காபிடேகம் ஆகியவற்றிற்கு மாவடிப் பிள்ளையார் ஆலய வழிபடுவோர் சபையினர் அன்னதானம் வழங்கி சிறப்பித்தனர்.
# மீசாலை திருநீலகண்ட வெள்ளை மாவடிப் பிள்ளையார் கோவில்

## ஆலயத்திருப்பணிகளும் வளர்ச்சியும்

ஆலய வரலாற்றின் உற்சவ மூர்த்திகள் மகோற்சவ காலத்தில் மட்டும் வசந்த மண்டபத்திலும் ஏனைய காலங்களில் ஆலயத்தின் உட்பகுதியில் அடியார்கள் வணங்கமுடியாத இடத்தில் வைக்கப்பட்டிருத்தன. 1985.08.21 புதன்கிழமை மகாமண்டபத்தில் உற்சவ மூர்த்திகளுக்கான ஆலயம் உருவாக்கப்பட்டு அடியவர்கள் உற்சவமூர்த்தியை வணங்குவதற்கான சந்தர்ப்பம் ஏற்படுத்தப்பட்டது.
1985 ஆம் ஆண்டு முதல் 1988 ஆம் ஆண்டு வரை பல்வேறு மக்களின் நிதியுதவியுடன் உள்வீதி மதில் அமைக்கப்பட்டதுடன் உள்வீதி மண்டபங்களும் சீமெத்திலான நிலம் போடப்பட்டது. மாவடி விநாயகர் ஆலயத்தின் அடையாளத்திற்காக 1988.03.26 ஆம் திகதி கண்டி வீதியில் விநாயகர் சிலை திறக்கப்பட்டது. ஆலயத்தின் உட்பிரசாரத்தின் சாவகச்சேரி வடக்கு மடத்தடி வீதியில் வசித்தவரும் தற்போது கனடாவில் வசிப்பவருமான திரு. சரவணமுத்து அவர்களின் திருப்பணியாக முருகன் ஆலயம் அமைக்கப்பட்டது. 1989.04.24 ஆம் தேதி காலை 05.38 மணிக்கு முருகனாலய குடமுழுக்கு சிறப்புற நடந்தேறியது.
மீசாலைப்பகுதியில் கிருஷ்ணருடைய ஆலயம் இல்லாத குறை இருந்தது. ஆலய முகாமையாளராக அக்காலப்பகுதியில் விளங்கிய திரு. தம்பிராஜா அவர்களின் முயற்சியால் சந்தானகோபாலர் ஆலயம் நிர்மாணிக்கப்பட்டு 1990.06.03 ம் திகதி ஞாயிற்றுக்கிழமை காலை 06.27 மணிக்கு சத்தான கோபாலருக்கு குடமுழுக்கு நடாத்தப்பட்டது.
சிவபெருமான் ஐந்து திருமுகங்களுடன் விளங்குவது போலவே விநாயகரும் பஞ்சமுக விநாயகராக காட்சி தருகின்றார். விநாயகரின் திருவுருவத்திலே யானைத்தலை, விலங்கு உருவத்தையும் , இரு கால்கள் மனித உருவத்தையும் , நான்கு கரங்கள் தேவ உருவத்தையும் காட்டி நிற்கின்றன. விதாயகன் விலங்காய் , மனிதராய் , தேவராய் விளங்குகின்றார் என்னும் தத்துவத்தை பஞ்சமுக விநாயகர் விளக்குகின்றார். பஞ்சமுக விநாயகர் மாவடியான் ஆலயத்தில் 2003.07.02 ஆம் திகதி புதன்கிழமை பிரதிஷ்டை நடைபெற்றது. இத் திருப்பணியை மாவடியான் அடியவர் திரு.வே. திருநாவுக்கரசு அவர்கள் நிறைவேற்றியுள்ளார்.
# மீசாலை திருநீலகண்ட வெள்ளை மாவடிப் பிள்ளையார் கோவில்

## உசாத்துணைகள்

https://www.facebook.com/mavadippillaiyaar/
# பொட்டாமக் ஆறு

**பொட்டாமக் ஆறு**<span data-segmentid="169">ஐக்கிய அமெரிக்காவின் நடு அத்திலாந்திக் பெருங்கடலின் கரையோரம் உள்ள செசுபிக் குடாவில் கலக்கிறது. சேர்த்து. </span><span data-segmentid="178">இவ்வாறு (முதன்மை ஆற்று ஓட்டமும் வட கிளையும்) சுமார் </span>இதன்வடிகால்பரப்பு சுமார் 14,700 சதுர மைல்கள் (38,000சதுர&nbsp;கி.மீ.) உடையது. இதன் சராசரி நீர் ஓட்டம் வினாடிக்கு 10,800 கன அடியாகும். வாசிங்டன் டிசியில் பதிவான இவ்வாற்றின் அதிக அளவான நீரோட்டம் வினாடிக்கு 425,000 கன அடியாகும். இது 1936 மார்ச்சு மாதம் பதிவாகியது. அதே இடத்தில் பதிவான குறைந்த அளவு நீரோட்டம் வினாடிக்கு 600கன அடியாகும். இது 1966 செப்டம்பர் மாதம் பதிவாகியது.  
பொட்டாமக்ஆற்றுக்குவடதென்கிளைகள்என்றுஇருமூலங்கள்உண்டு.வடகிளைமேற்குவர்சீனியாவின் டக்கர், கிராண்ட், பிரசுடன் கவுண்ட்டிகள் சேருமிடத்தில் மேற்கு வர்சீனியாவின் ஃவேர்பாக்சு இசுடோன் தோன்றுகிறது.தென்கிளை வர்சீனியாவின்ஐலேண்ட்கவுண்ட்டியில்ஐடவுன்என்னுமிடத்தில்தோன்றுகிறது.இருகிளைகளும்மேரிலாந்துக்குஅருகில்மேற்குவர்சீனியாவில்கிரின்இசுபிரிங்என்னுமிடத்தில்இணைந்துபொட்டாமக்ஆறுஉருவாகிறது.  
பொட்டாமக்பைடுமன்ட்என்றஅப்பலாச்சியன்மலைப்பகுதியில்இருந்துஉயரம்குறைவானநிலப்பகுதிக்குலிட்டில்பால்சுஎன்னுமிடம்அருகில் நீரோட்டம் அலைகளால் செல்வாக்கு செலுத்தப்படுகிறது. வாசிங்டன் டிசியை கடந்ததும் ஆற்றின் உப்புத்  தன்மை அதிகரிக்கிறது. ஆற்றின் கழிமுகம் உருவாகிறது. கழிமுகத்தில் அகலமும் அதிகமாகிறது. செசுபிக் குடாவில் கலக்கும் முன்வர்சீனியாவின்இசுமித் பாயிண்ட் என்ற இடத்துக்கும் மேரிலாந்திலுள்ள பாயிண்ட் லுக்அவுட் என்னுமிடத்திற்கும் இடையே கழிமுகம் 11 மைல் விரிவாக (அகலமாக) உள்ளது.
# பொட்டாமக் ஆறு

## வரலாறு

பொட்டாமக் ("Potomac" ) என்பது  ஐரோப்பியர்களின் எழுத்துக்கூட்டல். *ஏதாவது கொண்டு வா* என்னும் பொருள் படியான ஐக்கிய அமெரிக்காவிலுள்ள தொல்குடி அமெரிக்கர்<nowiki/>களின் ஊர்புற பெயரை அப்படிஎழுதினார்கள். அமெரிக்கதொல்குடிகள்கிரேட்பால்சுக்குமேல்உள்ளஆற்றுக்கு*காட்டுவாத்தின்கூச்சல்*என்னும்பொருள்படும்படியாகவும்" கிரேட் பால்சுக்கு கீழ் உள்ள ஆற்றுக்கு வாத்துகளின் ஆறு என்னும் பொருள் உள்ளவாறும் பெயர் இட்டிருந்தார்கள். ஐரோப்பியர்கள்இவ்வாற்றுக்குபலஎழுத்துக்கூட்டல்களைவைத்திருந்தார்கள். 18ஆம்நூற்றாண்டின்இறுதியிலேயேதற்போதையபொட்டாமக் (*Potomac*) என்று அழைக்கப்பட்டது.  
இவ்வாறு குறைந்தது 2 மில்லியன் ஆண்டுகள் பழைமையானதாக இருக்கலாம் என்றும் 10 முதல் 20 மில்லியன் ஆண்டுகளுக்கு முன் அத்திலாந்திக் பெருங்கடல் தாழ்வான போது இதன் படிவுப்பாறைகள் உருவாகி பின் கிரேட் பால்சு பகுதியில்உரைப்பனிக் காலத்தில் அவை அரிக்கப்பட்டிருக்கலாம் என கருதப்படுகிறது.  
அமெரிக்கவரலாற்றுநிகழ்வுகள்அதிகம்இப்பகுதியில்நடந்துள்ளதால்பொட்டாமக்தேசியஆறுஎன்றுபுனைப்பெயருடன்அழைக்கப்படுகிறது.அமெரிக்காவின்முதல்குடியரசுதலைவர்சியார்ச்வாசிங்டன்இவ்வாற்றின்கரையிலேயேபிறந்துவளர்ந்தவர். நாட்டின் தலைநகர் வாசிங்டன் டிசியும்இவ்வாற்றின்கரையிலேயேஉள்ளது. 1859இல்ஆர்ப்பர்பெர்ரிஎன்றஇடத்தில்செனடோஆறும்பொட்டாமக்கும்கூடும்இடம்அமெரிக்கஉள்நாட்டுப்போர்நடந்தகாலத்தில் சிறப்புவாய்ந்ததாகும்.பொட்டாக்ஆறும்அதன்கிளைஆறுகளும்துணைஆறுகளும்அமெரிக்கஉள்நாட்டுப்போரில்சிறப்புபங்குவகித்தன.இவ்வாறுகூட்டமைப்புபடைகளையும்ஐக்கியமாநிலங்களின்படைகளையும்பிரித்துவைத்ததோடுஐக்கியமாநிலங்களின்படைக்குக்கு பொட்டாமக்கின்இராணுவம்என்றபெயரையும்வழங்கியது  
1864 இல் கிரேட் பால்சில் குடிநீர் எடுக்கும் கருவி பொருத்தப்பட்டதில்இருந்துவாசிங்டன் டி சியின் முதன்மை குடிநீர் மூலமா இவ்வாறே விளங்குகிறது.  
சப்பானின்ஆராஆறுபொட்டாமக்கின்சகோதரஆறாகமார்ச்சு 1996அறிவிக்கப்பட்டது.ஆராஆறுடோக்கியோ<nowiki/>வின்முதன்மைஆறாகும்.பில்கிளிண்டன்காலத்தில் 1998பொட்டாமக்அமெரிக்கபாரம்பரியஆறாகஅறிவிக்கப்பட்டது..
# வீரம்மாள்

**வீரம்மாள்** (பிறப்பு 16 மே 1924) சமூகச் செயற்பாட்டாளர், சாதி மறுப்பாளர் மற்றும் தலித்திய முன்னோடி ஆவார்.
# வீரம்மாள்

## பிறப்பும் படிப்பும்

தமிழ்நாடு திருச்சி மாவட்டம் திருப்பராய்த்துறை என்ற கிராமத்தில் பிறந்தார். இவருடைய தந்தைவேம்பு என்பவர் எளிய விவசாயியாகவும் தொடர் வண்டித்துறையில் பணியாளாகவும் இருந்தவர்.  
வீரம்மாளின் இயற்பெயர் வீராயி. இவர் ஜீயர்புரம் நடுநிலைப் பள்ளியிலும் பின்னர் குளித்தலை உயர்நிலைப் பள்ளியிலும் படித்தார். திருச்சி வானொலி நிலையத்தில் ஒரு முறை பேசும் வாய்ப்புக் கிட்டியதால் அங்கேயே வானொலி நிலையக் கலைஞராகப் பணி செய்ய அமர்த்தப்பட்டார்.  
திருமணம் ஆகித் தம் கணவரின் குடிப் பழக்கம் மற்றும் குடும்பத்தில் ஏற்பட்ட சிக்கல்கள் காரணமாக அவரின் எண்ணப் போக்கு மாறியது. தம்மை அழகுபடுத்துவதை நிறுத்திக் கொண்டார். பகுத்தறிவும் சமூகச் சிந்தனையும் கொண்டார்.
தாழ்த்தப்பட்டோர் முன்னேற்றத்துக்கு அவர்களுக்குக்கல்வி அளிப்பதே சிறந்த வழி என முடிவு செய்தார். பெரியார் ஈ வே.இராசாமியுடன் தொடர்பு ஏற்பட்டது. அடிக்கடி அவரைச் சந்தித்து கருத்துக்களைப்பரிமாறிக் கொண்டார்.
# வீரம்மாள்

## பணிகள்

சாதியால் ஒடுக்கப்பட்டோருக்கு உதவும் நோக்கத்தில் கல்விப் பணியில் ஈடுபட்டு 1943 இல் ஒரு தொடக்கப் பள்ளியைத் தொடங்கினார்.
1954 இல் தாழ்த்தப்பட்டோர் பெண்கள் நலச் சங்கம் ஒன்றை நிறுவினார். முதியோர் பள்ளி, இரவுப் பள்ளி ஆகியவற்றையும் நடத்தினார். வீரம்மாள் தொடங்கிய அமைப்பு **அன்னை ஆசிரமம்** என்னும் பெயரில் திருச்சிராப்பள்ளியில் பெரிய கல்வி நிறுவனமாக மலர்ந்தது. இதனில் குழந்தைகள் இலவசக் காப்பகம், குடும்ப நலப்பள்ளி மையம், உடல் ஊனமுற்ற குழந்தைகள் இல்லம், பணி புரியும் பெண்கள் நலவிடுதி போன்ற கல்வி நிறுவனங்கள் உள்ளன.
# வீரம்மாள்

## சான்றாவணம்

இது என் வாழ்க்கைக் கதை, நூல்-அன்னை ஆசிரமம் வெளியீடு திருச்சி (1996)
# வீரம்மாள்

## மேலும் பார்க்க

Tamil Dalit Writing, Oxford University Press
# ஆயப் பாதை

வின் ஒர்லாண்டோ நகருக்கருகில் 417 எண் கொண்ட சாலையில் அமைந்துள்ள ஆயப்பகுதி]]  
**ஆயப் பாதை** (*Toll road*) என்பது அரசோ, அல்லது தனியார் நிறுவனங்களோ போக்குவரத்து தேவைக்காகச் சாலைகளைப் பெரும் பொருட்செலவில் அமைத்து பல நாட்களுக்கு பராமரிக்க வேண்டியுள்ளது. இதற்காக சாலையின் துவக்கத்திலும் முடிவிலும் அரண் அமைத்து வரும் மற்றும் செல்லும் வாகனங்களிடம் கட்டணம் வசூலிக்கும் முறையை உடைய பாதையே *ஆய பாதை* என்று அழைக்கப்படுகிறது. இப்பழக்கம் பழங்காலம் முதல் பின்பற்றப்பட்டு வந்துள்ளது தெரியவருகிறது.  
வில் அமைந்துள்ள ஆயப்பகுதி.]]
# மீனா அலெக்சாந்தர்

**மீனா அலெக்சாந்தர்** (*Meena Alexander*, 17 பெப்ரவரி 1951 – 21 நவம்பர் 2018) இந்தியாவைச் சேர்ந்தஆங்கிலக்கவிஞர், எழுத்தாளர், பேராசிரியர் ஆவார்.
# மீனா அலெக்சாந்தர்

## பிறப்பும் படிப்பும்

இந்தியாவில் அலகாபாத்தில் பிறந்த மீனா அலெக்சாந்தர் இந்தியாவிலும் சூடானிலும் வளர்ந்தார். இவர் கேரளா சிரியன் கிறித்தவக் குடும்பத்தைச் சேர்ந்தவர். நியூயார்க்கு நகரத்தில் ஹண்டர் கல்லூரியில்ஆங்கிலப் பேராசிரியராகப் பணியாற்றினார்.
# மீனா அலெக்சாந்தர்

## படைப்புப் பணிகள்

கவிதைகள், கட்டுரைகள், கதைகள், திறனாய்வுக் கட்டுரைகள் எனப்பலவற்றை ஆக்கியுள்ளார்.பல விருதுகள் பெற்றுள்ளார். நம்பள்ளி ரோட் மேன்ஹாட்டான் மியூசிக் ஆகிய புதினங்களும்கவிதைத் தொகுப்பும் எழுதியுள்ளார். மீனா அலெக்சாந்தரின் கவிதைகளும் படைப்புக்களும் பல் துறையைச் சார்ந்ததாகவும் உணர்ச்சித் தூண்டல் கொண்டதாகவும்உள்ளன. பால்ட் லைன்ஸ் என்ற தன் வரலாறும் எழுதினார்.ஜெயா மகபத்ரா, கமலாதாஸ் ஆகிய ஆங்கில எழுத்தாளர்கள் இவருடைய மானசீக ஆசிரியர்களாவர். மீனா அலெக்சாந்தருடைய கவிதைகள் மலையாளம், இந்தி, இத்தாலி, பிரஞ்சு, செருமன் போன்ற மொழிகளில் மொழிபெயர்ப்பு செய்யப்பட்டுள்ளன.
# நாட்டிய தாரா

***நாட்டிய தாரா*** 1955 ஆம் ஆண்டு வெளியான ஒரு இந்திய தமிழ்த் திரைப்படமாகும். பி. புல்லையா இயக்கத்தில் வெளியான இத்திரைப்படத்தில் என். டி. ராமா ராவ், அஞ்சலிதேவி, தேவிகா ஆகியோர் முக்கிய பாத்திரங்களில் நடித்திருந்தனர். 1954 ஆம் ஆண்டு *ரெசுக்கா* என்ற பெயரில் தெலுங்கில் வெளியான படமே மொழிமாற்றம் செய்யப்பட்டு 1955 ஆம் ஆண்டு நாட்டிய தாரா என்ற பெயரில் வெளியானது. இதுவே தேவிகா நடித்த முதல் திரைப்படமாகும். இத்திரைப்படத்தில் அவரின் பெயர் பிரமீளா என குறிப்பிடப்பட்டிருந்தது. பின்னர் தேவிகா எனப் பெயர் மாற்றம் பெற்றார்.
# நாட்டிய தாரா

## கதைச் சுருக்கம்

ஒரு நாட்டின் அமைச்சர் தன் மகளை அரச குமாரனுக்குத் திருமணம் செய்து கொடுக்க விரும்புகிறார். ஆனால் அரசன் அதற்கு ஒத்துக்கொள்ளவில்லை. இதனால் ஆத்திரமடைந்த அமைச்சர் அரசனைச் சிறையிலடைத்து ஆட்சி அதிகாரத்தைக் கையிலெடுக்கிறார். அரசனுக்கு விசுவாசமான வீரண்ணா என்ற ஒரு வேலைக்காரன் இளவரசனை அமைச்சரிடமிருந்து காப்பாற்ற, இளவரசனைக் காட்டில் கொண்டு போய் விட்டுவிடுகிறான். காட்டுத் தலைவனிடம் இளவரசன் கன்னையா என்ற பெயரில் வளர்ந்து வருகிறான். வீரண்ணா அமைச்சரிடம் பிடிபட்டுவிடுகிறான். காட்டில் வளரும் கன்னையாவும், வீரண்ணாவின் மகள் நானாவும் திருடர்களாக வாழ்ந்து வருகிறார்கள். ஒரு சமயம் லலிதாதேவி என்ற ஒரு இளவரசியின் ஆபரணம் ஒன்றை நானா திருடிவிட்டாள். ஆனால் அந்த ஆபரணத்தை கன்னையா லலிதாதேவியிடம் திருப்பிக் கொடுத்து விடுகிறான். லலிதாதேவி கன்னையாவைக் காதலிக்கிறாள். கன்னையாவும் அவளை விரும்புகிறான். அதே சமயம் நானாவும் கன்னையாவை விரும்புகிறாள். இதற்கிடையில் சிறையில் அடைபட்டிருந்த அரசன் தப்பி காட்டுக்கு வருகிறான். நானா வீட்டில் தங்குகிறான். கன்னையாவுக்குத் தான் யார் என்ற உண்மை தெரியவருகிறது. அரசை மீண்டும் கைப்பற்ற அவன் புறப்பட்டுச் செல்கிறான். அவன் வெற்றி பெற்றானா? காதலர்கள் ஒன்று சேர்ந்தார்களா? மற்றவர்களுக்கு என்ன நடந்தது? என்பதே மீதிக் கதையாகும்.
# நாட்டிய தாரா

## நடிகர்கள்

- என். டி. ராமா ராவ் – *கன்னையா*
- அஞ்சலிதேவி – *நானா*
- பிரமீளா (தேவிகா) – *லலிதா தேவி*
- முக்கமாலா கிருஷ்ணமூர்த்தி - *அரசன்*
- நாகபூஷணம் - *வீரண்ணா*
- சதாசிவ ராவ் - *அமைச்சர்*
- ஜோகா ராவ்
- ஒய். வி. ராஜு
- காகிநாடா ராஜரத்தினம்
- கண்டசாலா அம்மாலு
- லட்சுமணையா சௌத்ரி
- சுப்பிரமணிய சௌத்ரி
- லிங்கம் சுப்பா ராவ்
- காஞ்சி நரசிம்மன்
- வெங்கிடப்பையா
- சைகால் நாயுடு
- கிருஷ்ணையா
- ராமதேவி
- பி. கீதா
- சாவித்திரி
- ராகவகுமாரி
- அருணா
- எல்லம்மா
- சரோஜினி
- கே. சீதா
# நாட்டிய தாரா

## தயாரிப்பு விபரம்

டோனி கர்டிஸ் (Tony Curtis) நடித்த ஆங்கிலப் படமான *The Prince who was a thief* என்ற திரைப்படத்தைப் பார்த்த டி. வி. சுந்தர சிவராம சாஸ்திரி (பிரதிபா சாஸ்திரி) அது போன்ற ஒரு திரைப்படத்தைத் தெலுங்கில் தயாரிக்க முற்பட்டார். இந்திய மக்களுக்கு ஏற்றவாறு கதையை கண்டசால பலராமையா உருவாக்கிக் கொடுத்தார். தெலுங்கில் 100 நாட்களுக்கு மேல் ஓடி வெற்றி பெற்ற இப்படத்தைப் பின்னர் தமிழுக்கு மொழிமாற்றம் செய்து வெளியிட்டனர்.
# நாட்டிய தாரா

## பாடல்கள்

திரைப்படத்துக்கு அஸ்வத்தாமா, ஜி. ராமநாதன் இருவரும் இசையமைத்தனர். பாடல்களை தஞ்சை ராமையாதாஸ் எழுதினார்.  
| வரிசை
எண் | பாடல் | பாடியவர்/கள் | கால அளவு(m:ss) |  |
| --- | --- | --- | --- | --- |
| 1 | பாடிப் பணிவோமே | ஜி. ராமநாதன் | 03:17 |  |
| 2 | மாடப்புறா பாடுதம்மா | கண்டசாலா | 03:12 |  |
| 3 | துள்ளித் துள்ளி எங்கே போறாய் தாரா | கண்டசாலா | 02:33 | } |
# பல்லவர் காலத் தூண்கள்

தமிழ்நாட்டுக் கட்டிடக்கலையில் **பல்லவர் காலத் தூண்கள்** என்பன கிபி 6ம் நூற்றாண்டு முதல் 9ம் நூற்றாண்டு வரை நிலவிய பல்லவர் ஆட்சிக் காலத்தில் கட்டப்பட்ட கட்டிடங்களில், குறிப்பாகக் கோயில் கட்டிடங்களில் அமைக்கப்பட்ட தூண்களைக் குறிக்கும். தமிழ் நாட்டில் கல்லாலான கட்டிடங்கள் முதன் முதலில் பல்லவர் காலத்திலேயே கட்டப்பட்டன. தொடக்ககாலக் கட்டிடங்கள் குடைவரைக் கோயில்களே. குடைவரைகளைத் தொடர்ந்து பல்லவர் காலத்தில் கற்றளிகளும் அமைக்கப்பட்டன. இக்காலத்தைச் சேர்ந்த முந்திய தூண்கள் எளிமையானவை. இக்காலத்துக்கு முந்திய மரத் தூண்களின் வடிவமைப்பைத் தழுவியவை. காலப்போக்கில் இவற்றின் சிக்கல் தன்மை அதிகரித்துச் செல்வதைக் காணலாம்.
# பல்லவர் காலத் தூண்கள்

## அமைப்பு

பல்லவர் காலத் தூண்களின் முதல் வளர்ச்சிக் கட்டத்தைச் சேர்ந்த தூண்களின் தண்டு மூன்று பகுதிகளாக அமைந்திருந்தது. கீழ்ப்பகுதியும், மேற்பகுதியும் சதுரமான வெட்டுமுகம் கொண்டவை. இவற்றுக்கிடையே அமைந்த நடுப்பகுதி எண்கோண வெட்டுமுகம் கொண்டது. இது எண்கோணச் சதுரத் தூண் என அழைக்கப்படுகிறது. தண்டுக்கு மேல் போதிகை உள்ளது. செவ்வகக் குற்றிபோல் அமைந்த இப்போதிகையின் கீழ் மூலைப் பகுதி வளைவான வடிவில் செதுக்கப்பட்டுள்ளது. ஏழாம் நூற்றாண்டின் முற்பகுதியைச் சேர்ந்த மாமல்லபுரக் குடைவரைகள் சிலவற்றில் இவ்வைகைத் தூண்கள் உள்ளன. அடுத்த வளர்ச்சிக் கட்டத்தில் தூணின் தண்டின் மேற்பகுதியில் மேலும் சில உறுப்புக்கள் சேர்க்கப்பட்டன. அடுத்த கட்டத்தில் தூணின் அடிப்பகுதி இருந்த நிலைச் சிங்கமாகச் செதுக்கப்பட்டு அது தூணைத் தாங்கியிருப்பது போல் செய்யப்பட்டது. இது சிம்மத்தூண் எனப்படுகிறது. அதற்கு மேல் தூண் வட்டமான வெட்டுமுகம் கொண்டிருந்தது. இறுதிக் கட்டத்தில் தூணின் அடிப்பகுதி இரண்டு கால்களில் எழுந்து நிற்கும் சிங்கமாகச் செதுக்கப்பட்டது.
# அனுமானம்

**அனுமானம்** (Inference) என்பது மெய்யியல் மரபில் உண்மையை நிறுவுவதற்குக் கையாளப்படுகின்ற வழிமுறைகளில் ஒன்றாகும். இஃது ஊகம், உத்தேசம், கருதலளவை, உய்த்துணர்வு எனப் பொருள் கருதி பலவாறு அழைக்கப்படுகின்றது.  
அறிந்த ஒன்றை அடிப்படையாகக் கொண்டு அறியாத ஒன்றை ஊகித்து அறிந்து கொள்ளலாகும். அதாவது ஒன்றிற்கு மேற்பட்ட நிகழ்ச்சிகள் நடைபெற்ற வேளையில் யாதாயினும் ஒரு நிகழ்ச்சிையக் கொண்டு மற்றைய நிகழ்ச்சியை அனுமானித்துக் கொள்ளுதலாகும். எ.கா - நிலம் நனைந்திருப்பதை மாத்திரம் பார்த்துவிட்டு மழை பெய்திருக்க வேண்டும் என ஊகித்தல் ஆகும்.
# அனுமானம்

## சைவசித்தாந்தமும் அனுமானமும்

சைவசித்தாந்தம் கடவுள் உண்மையை நிரூபிப்பதற்கு அனுமானத்தினை கைக்கொள்கின்றது.
- மண் பானையைப் பார்த்து அதனை செய்தவன் ஒருவன் இருக்கவேண்டும் என்று ஊகிப்பதைப் போல இச் சடஉலகினைக் கொண்டு அதனைத் தோற்றுவித்தவன் ஒருவன் இருக்கவேண்டும் என்று இறை இருப்பினை நிரூபிக்கின்றது.  
காட்சியானது நேரடியறிவாக அமைகின்றபோது அனுமானமானது நேரே அறியப்படுவதன்றி சாதித்துப் பெறற்பாலதாய், மறைந்துநின்ற பொருளை அப் பொருளோடு விட்டு நீங்காது உடனாய் இருக்கின்ற ஏதுவைக் கொண்டு உணர்வதான அறிவாகின்றது. அதாவது நெருப்பையும் புகையையும் ஒரிடத்தில் கண்ட அறிவானது, பின்னர் புகையைக் காணும்போது நெருப்பை அனுமானித்து அறிவதாகும்.
# அனுமானம்

## அனுமானத்தின் வகை

அனுமானம் *தன்பொருட்டனுமானம்*, *பிறர்பொருட்டனுமானம்* என இரண்டாக பிரித்து நோக்கப்படுகின்றது.
1. தன்பொருட்டனுமானம் - சுவார்த்த அனுமானம் எனப்படும். இயல்பு, காரியம், அநுபலப்தி என்ற மூன்று ஏதுக்களில் ஓர் ஏதுவுடைய பொருளை பக்கம், சபக்கம், விபக்கம் எனும் மூன்றில் வைத்து தான் அறிவதாகும்.
1. பிறர்பொருட்டனுமானம் - பரார்த்த அனுமானம் எனப்படும். உடன்பாடு, எதிர்மறை எனும் இருவகையில் எடுத்தாளப்படுகின்றது. இதனை அன்னுவயம், வியதிரேகம் எனவும் அழைப்பர்.
# அனுமானம்

## அனுமானத்தின் முடிவுகள்

அனுமானம் வழியாக பெறப்படுகின்ற முடிவுகள் ஒருபோதும் 100% உண்மைத் தன்மையுடையவாய் இருப்பதல்ல. அனுமானத்தின் சாத்தியத் தன்மையும், வலிதுடைமையும் அதன் வியாபகத் தன்மையிலேயே தங்கியுள்ளது என்பர்.
# அனுமானம்

## அனுமானப் போலி

அனுமானத்தில் ஏற்படுகின்ற வழுக்கள் அனுமானப் போலி எனப்படுகின்றன. பக்கப்போலி, ஏதுப்போலி, உவமைப்போலி, தோல்வித்தானம் என போலிகளை எடுத்துக்கூறி போலிகள் மொத்தம் அறுபத்தைந்து என சிவஞானசித்தியார் சுட்டுகின்றது.
:"ஈண்டு பக்கப் போலிநான் கேதுப்போலியொரு மூன்றாய்
:வேண்டு மெழுமூன்றாகும் விளங்குவமைப் போலி யீரென்பான்
:காண்டுந் தோல்வித்தான மிரண்டிருபத்திரண்டாங்கருதிலிவை
:ஆண்டு மொழிவ ரவையெல்லா மளக்கிலறுபத் தைந்தாகும்"
# நெம்மரா கிராமம்

இந்திய நாட்டில் கேரளா மாநிலத்தில் பாலக்காடு மாவட்டத்தில் அமைந்துள்ள ஒரு கிராமம் ஆகும். *நெம்மரா விழா* விற்கு இந்த ஊர் பிரசித்திபெற்ற இடம் ஆகும்.
# நெம்மரா கிராமம்

## மக்கள் வகைப்பாடு

2001 ஆம் ஆண்டின் மக்கள் தொகைக்கணக்கெடுப்பின்படி இங்கு ஆண்கள் 8,888 பேரும், பெண்கள் 9.356 பேருமாக மொத்தம் 18,244 பேர் வாழ்கிறார்கள்.
# நெம்மரா கிராமம்

## நெம்மரா விழா

இவ்வூரில் அமைந்துள்ள கோவிலில் ஊர்மக்கள் இரண்டு பிரிவுகளாகப் பிரிந்து நெம்மரா என்ற விழாவினை கொண்டாடுகிறார்கள். இவ்விழாவானது ஆண்டுக்கு ஒரு தடவை ஏப்ரல் மாதம் 2ம் திகதி அல்லது 3 ஆம் திகதி துவங்கி 16 ஆம் திகதிவரை விமரிசையாக நடக்கும். விழாவின் இறுதி நிகழ்வாக ஆயிரம் மக்கள் சூழ்ந்திருக்கும் இடத்தில் ஒரு மணி நேரம் வானவேடிக்கை நடக்கும்.
# நெம்மரா கிராமம்

## மேலும் பார்க்க

- Vallanghy
- நெல்லியம்பதி
- Pothundi Dam
- Vallanghy Nenmara Vela
- [Ayalur Gramam]
http://www.ayalur.com/
- New Village Nemmara: Registered Office of Gangothri Trust
# அச்சிலியோன், கொழும்பு

**அச்சிலியோன்** (Achilleion) கொழும்பு, இலங்கையில் அமைந்துள்ள ஓர் தங்கும் பரிந்துரைக்கப்பட்ட வானுயர் கட்டிடம் ஆகும். இதன் கட்டிடல் பணிகள் நிறைவு செய்யப்பட்டதும், இரு இரட்டை வானளாவிகளை இது கொண்டிருக்கும். மேலும் ஒவ்வொன்று 50 மாடிகளைக் கொண்டிருக்கும், இரண்டு வானளாவிகளும் ஓர் வான்பாலம் ஒன்றால் இணக்கப்பட்டிருக்கும்; உலங்குவானூர்தி இறங்குதளம் இவ்விரு கோபுரங்களில் ஒன்றின் உச்சியில் காணப்படும். 2016 ஆம் ஆன்டில் இக்கட்டிடம் கட்டப்படும் நிலத்தின் விலை மட்டும் ஆகும்.  
தற்போது, காட்சிப் பகுதி ஒன்று கட்டிடதிற்கு அருகாமையில் கட்டப்படுகின்றது, அத்துடன் அக்காட்சிப் பகுதியானது கடலிலிருந்தி இருக்கும் உயரம் ஆகும். உலகில் அமைந்துள்ள தனித்து உயர்ந்து நிற்கும் காட்சிப் பகுதிகளில் அச்சிலியோனிற்கு அருகில் அமைக்கப்படும் காட்சிப் பகுதியே மிக உயரமானதாக அமையும் எனக் கூறப்படுகின்றது.
# வாழச்சல் அருவி

**வாழச்சல்** **நீர்வீழ்ச்சி** இந்தியாவின் கேரள மாநிலம், **திருச்சூர் மாவட்டத்தில்**, அதிரப்பள்ளி நீர்வீழ்ச்சிக்கு அருகில் அமைந்துள்ள ஒரு அழகிய நீர்வீழ்ச்சி ஆகும். இது பாறைகள் மீது பாயும் மென்மையான அருவிகளுக்கும், பசுமையான காடுகளால் சூழப்பட்டதற்கும், வளமான பல்லுயிர் பெருக்கத்திற்கும் பெயர் பெற்றது. இந்த நீர்வீழ்ச்சி சாலக்குடி ஆற்றின் ஒரு பகுதியாகும், மேலும் சுற்றுலா, இயற்கை நடைப்பயணங்கள் மற்றும் பறவைகளைப் பார்ப்பதற்கு, குறிப்பாக அழிந்து வரும் ஹார்ன்பில்களைப் பார்ப்பதற்கு ஒரு பிரபலமான இடமாகும்.  
**இடம்:**  
வாழச்சல் நீர்வீழ்ச்சி, திருச்சூர் மாவட்டத்தின் அதிரப்பள்ளி பஞ்சாயத்தில், அதிரப்பள்ளி நீர்வீழ்ச்சியிலிருந்து வெறும் 5 கி.மீ தொலைவில் அமைந்துள்ளது. இது சோலையார் வனத் தொடரின் விளிம்பில் அமைந்துள்ளது மற்றும் சாலக்குடி ஆற்றின் ஒரு பகுதியாகும்.  
**விளக்கம்:**  
செங்குத்துத் துளியான அதிரப்பள்ளியைப் போலல்லாமல், வழச்சல் தொடர்ச்சியான பாறைகள் மீது மென்மையான அருவியில் பாயும் நீரைக் கொண்டுள்ளது. சுற்றியுள்ள பகுதி அழகிய பள்ளத்தாக்குகள் வழியாக வேகமாகப் பாயும் ஒரு அழகிய காட்சியை வழங்குகிறது.  
**பல்லுயிர் பெருக்கம்:**  
கேரள சுற்றுலாவின் கூற்றுப்படி, இந்த பகுதி அதன் வளமான பல்லுயிர் பெருக்கத்திற்கு, குறிப்பாக நான்கு அழிந்து வரும் ஹார்ன்பில் இனங்கள் உட்பட அதன் பன்முகத்தன்மை கொண்ட பறவைகளுக்கு பெயர் பெற்றது.  
**சுற்றுலா ஈர்ப்பு:**  
வழச்சல் ஒரு பிரபலமான சுற்றுலா தலமாகும், இது குடும்பங்கள், தம்பதிகள் மற்றும் இயற்கை ஆர்வலர்களை ஈர்க்கிறது. சுற்றுலா, இயற்கை நடைப்பயணங்கள் மற்றும் புகைப்படம் எடுப்பதற்கு இது ஒரு சிறந்த இடமாகும், பார்வையாளர்களுக்கு பெஞ்சுகள் மற்றும் சிற்றுண்டி கடைகள் உள்ளன.  
**பாதுகாப்பு:**  
இந்தப் பகுதி வேலி அமைக்கப்பட்டு பாதுகாக்கப்பட்டிருந்தாலும், பாறைகள் வழுக்கும் தன்மையுடனும், நீர்வீழ்ச்சிகள் வலுவாகவும் இருப்பதால், பார்வையாளர்கள் நீர்வீழ்ச்சியைச் சுற்றி எச்சரிக்கையாக இருக்க அறிவுறுத்தப்படுகிறார்கள்.
# வாழச்சல் அருவி

## மேலும் பார்க்க

- அதிரப்பள்ளி அருவி
- சார்பா அருவி
- சாலக்குடி
- இந்திய அருவிகளின் பட்டியல்
# போதிகை

**போதிகை** என்பது, கட்டிடங்களில் தூண்களின் மேற்பகுதியாக அமைந்து மேலுள்ள வளையைத் தாங்கும் வகையில் அமைந்த, தூணின் ஒரு கூறு ஆகும். போதிகைகள் தூணின் வெட்டுமுக அளவைவிடக் கூடிய தாங்கு பரப்புக் கொண்டவை இதனால், கட்டிடத்தின் மேற்பகுதியின் சுமையைக் கூடிய பரப்பில் ஏற்றுத் தூணுக்குக் கடத்தும் பகுதியாக அவை தொழிற்படுகின்றன. அத்துடன், கட்டிடங்களுக்கு எழிலூட்டும் ஒரு கூறாகவும் அது உள்ளது.
போதிகைகள் வழக்கிலுள்ள இடங்களில் பல்வேறு காலகட்டங்களினூடாகக் கட்டிடக்கலை வளர்ச்சியடையும்போது போதிகைகளும் மாற்றங்களுக்கு உள்ளாகின்றன. அவற்றின் வடிவமும் வேலைப்பாடுகளும் அவற்றுக்கு மாறுபட்ட தோற்றத்தைக் கொடுக்கின்றன. இதனால், கட்டிடங்களின் காலத்தைக் கண்டறிவதற்குப் போதிகைகளும் உதவுகின்றன. பல்வேறு வடிவங்களைக் கொண்ட போதிகைகள் உலகின் பல பகுதிகளிலும் மிகப் பழைய காலத்திலிருந்தே பயன்பாட்டில் இருந்துள்ளன.
# போதிகை

## சிற்ப நூல்களும் போதிகைகளும்

மானசாரம் போன்ற இந்தியச் சிற்ப நூல்களில் பல்வேறு வகையான போதிகைகள் குறித்தும் அவற்றின் அளவுகள் குறித்தும் விரிவாகப் பேசுகின்றன. போதிகைகளின் அலங்காரம், வேலைப்பாடு ஆகியவற்றின் அடிப்படையில் சித்திர போதிகை, பத்திர போதிகை, தரங்கிணி போதிகை என்னும் மூன்று வகையான போதிகை வகைகளை மானசாரம் குறிப்பிடுகிறது.
# போதிகை

## தமிழ்நாட்டுப் போதிகைகள்

தமிழ்நாட்டில் பல்லவர் காலத்துக்கு முந்திய கட்டிடங்கள் எதுவும் இன்றுவரை நிலைக்காததால், அக்காலத்துப் போதிகைகள் குறித்த தகவல்கள் இல்லை. எனினும், மரத்தாலான போதிகைகள் இருந்திருக்கக்கூடும். பல்லவர் காலத்தில் கல்லாலான முதற் கோயில் அமைக்கப்பட்டதிலிருந்து, பல்லவர் காலம், பிற்காலச் சோழர் காலம், பிற்காலப் பாண்டியர் காலம், விசயநகரக் காலம், நாயக்கர் காலம் எனப் பல்வேறு காலகட்டங்களூடாகப் போதிகைகள் வளர்ச்சிபெற்று வந்துள்ளன.
# பாக்கிஸ்தான்-இலங்கை சுதந்திர வர்த்தக ஒப்பந்தம்

**பாக்கிஸ்தான்-இலங்கை சுதந்திர வர்த்தக ஒப்பந்தம்** (Pakistan-SriLanka Free TRade Agreement) என்பது இலங்கை மற்றும் பாக்கிஸ்தான் ஆகிய இரு நாடுகளுக்கும் இடையில் மேற்கொள்ளப்பட்ட வர்த்தக ஒப்பந்தம் ஒன்றாகும். இது 2005 ஆம் ஆண்டு சூலை 05 ஆம் திகதி கைச்சாத்திடப்பட்டது. இவ்வொப்பந்தமானது இரு நாடுகளுக்குமிடையிலான ஏற்றுமதி மற்றூம் இறக்குமதியில் தாக்கம் செலுத்தியுள்ளது. கறுப்புத் தேயிலை, தின்னை உற்பத்திகள், கறுவா ஆகியவை இந்த ஒப்பந்தம் மூலம் இரு நாடுகளுக்குமிடையில் பரிமாறப்பட்டன. மேலும் இலங்கையானது பாக்கித்தானில் பட்டியலியப்பட்ட 206 பொருட்களையும், பாக்க்கிஸ்தானானது இலங்கையில் பட்டியலிடப்பட்ட 102 பொருட்களையும் விற்பதற்கு இவ்வொப்பந்தம் சந்தர்ப்பம் ஏற்படுத்திக்கொடுத்தது.
# சிங்கே நைட்ரோயேற்றம்

**சிங்கே நைட்ரோயேற்றம்** *( Zincke nitration)* என்பது புரோமின் பதிலீடு செய்யப்பட்ட பீனால் அல்லது கிரெசாலை, நைட்ரசு அமிலம் அல்லது சோடியம் நைட்ரைட்டுடன் சேர்த்து சூடுபடுத்துவதன் மூலமாக புரோமினை இடப்பெயர்ச்சி செய்துவிட்டு அச்சேர்மத்தில் நைட்ரோ வேதி வினைக்குழு இணைகின்ற ஒரு வேதி வினையாகும். அணுக்கருநாட்ட அரோமாட்டிக் பதிலீட்டு வினையின் பயன்பாட்டை விளக்கும் வினையே சிங்கே நைட்ரோயேற்ற வினையாகும். தியோடர் சிங்கே இவ்வினையைக் கண்டறிந்த காரணத்தால் இவ்வேதி வினைக்கு அப்பெயர் சூட்டப்பட்டுள்ளது.  
இரண்டு உதாரணங்கள்  
மற்றும்:  
:
# சிங்கே-சூகில் வினை

**சிங்கே-சூகில் வினை** *( Zincke–Suhl reaction)* பிரீடல்-கிராப்டு ஆல்க்கைலேற்ற வினையின் ஒரு தனிச்சிறப்பு வினையாகக் கருதப்படுகிறது. தியோடர் சிங்கேவும், சூகிலும் முதன்முதலாக இவ்வினையைக் குறித்து விவரித்தனர்
.  
பாரா கிரெசாலை, அலுமினியம் குளோரைடு வினையூக்கி மற்றும் நாற்குளோரோமெத்தேன் கரைப்பான் ஆகியவற்றின் உதவியுடன் சைக்ளோயெக்சாடையீனோனாக மாற்றும் வினையை இவ்வினைக்கு ஒரு எடுத்துக்காட்டாகக் கூறலாம்.
மெல்வின் நியுமேன் என்கிற அமெரிக்க அறிவியல் அறிஞர் 1950 களில் சிங்கே-சூகில் வினை குறித்த ஆழமான ஆய்வுகளை மேற்கொண்டார். இவ்வினை தொடர்பான மேம்படுத்தப்பட்ட செயல்முறைகளையும், இயந்திரத்தன்மையுள்ள ஆய்வுகளையும் அறிவித்தார்.  
சிங்கே-சூகில் வினையில் உருவாக்கப்படும் வேதிச்சேர்மமே டையீனால் பென்சீன் மறுசீரமைப்பு வினைக்கு தொடக்கநிலை வேதிப்பொருளாகும்.
# கென்யாவில் 8-4-4 கலைத்திட்டம்

**கென்யாவில் 8-4-4 கலைத்திட்டம்** *(8-4-4 Curriculum in Kenya)* முன்னாள் கென்ய குடியரசுத்தலைவர் டேனியல் அராப் மோய் அவர்களால் 1985 ஆம் ஆண்டு அறிமுகப்படுத்தப்பட்டது. முதல் எட்டாண்டுகள் தொடக்கக் கல்வியும், அடுத்த நான்கு ஆண்டுகள் இடைநிலைக் கல்வியும் கடைசி நான்கு ஆண்டுகள் பல்கலைக்கழகக் கல்வியும் கொண்ட ஒரு கல்வித்திட்டமாக இக்கலைத்திட்டம் உருவாக்கப்பட்டது. இக்கலைத்திட்டம் நடைமுறைப் படுத்தப்பட்ட பின்னர் கென்யாவில் தொடக்கக் கல்வியானது கென்ய தொடக்கக்கல்வி சான்றிதழ் கல்வி என்ற பெயரிலும், கென்ய சான்றிதழ் கல்வியானது கென்ய இடைநிலைச் சான்றிதழ் கல்வி என்ற பெயரிலும் மாற்றமடைந்தது.
1985 ஆம் ஆண்டு முதல் கென்யா நாட்டில் 8-4-4 என்ற கலைத்திட்டத்தில் கல்வி அளிக்கப்பட்டு வருகிறது.
# மகமூதியா பள்ளிவாசல், டெல் அவிவ்

**மகமூதியா பள்ளிவாசல்** (Mahmoudiya Mosque), ) இஸ்ரேல் நாட்டின் டெல் அவிவ் நகரில் யோப்பா பகுதியில் உள்ள பழமையான பள்ளிவாசல் ஆகும்.
# மகமூதியா பள்ளிவாசல், டெல் அவிவ்

## அமைப்பு

இப்பள்ளிவாசலில் இரண்டு பெரிய முற்றங்கள் மற்றும் மூன்றாவதாக சிறிய முற்றமும் சுற்றி உள்ளது.வாயில்கள், மற்றும் முற்றங்கள் ஒட்டோமான் பேரரசு ஆட்சியில் பல்வேறு கட்டங்களாக 18 மற்றும் 19 ஆம் நூற்றாண்டுகளில் முழுவதும் கட்டப்பட்டது.
# மகமூதியா பள்ளிவாசல், டெல் அவிவ்

## வரலாறு

மகமூதியா பள்ளிவாசல் கவர்னர் ஷேக் முகமது அல்-கலிலி உத்தரவின் பேரில் 1730 ல் கட்டுப்பட்டது.பள்ளிவாசல் தெற்கு சுவரில் பதிக்கப்பட்ட நீரூற்று 18 நூற்றாண்டின் பிற்பகுதியில் ஏக்கர் கவர்னர் சுலைமான் பாஷா காலத்தில் கட்டப்பட்டது.
# மகமூதியா பள்ளிவாசல், டெல் அவிவ்

## அமைவிடம்

மகமூதியா பள்ளிவாசல் பழைய ஜாபா நகர வடகிழக்கு மூலையில் உள்ளது.19 ஆம் நூற்றாண்டின் மத்தியில், ஜாபா பள்ளிவாசல் சுவர்கள் தகர்க்கப்பட்டன.பின் 20 ஆம் நூற்றாண்டில் புனரமைக்கப் பட்டது.இன்று, பள்ளிவாசல் வெளிப்புற சுவர்களில் பெரும்பாலும் கடைகள் உள்ளன.பிரார்த்தனை மண்டபத்தில் இரண்டு மேலோட்டமான குவிமாடங்கள் மற்றும் துணை குவிமாடம் சுற்றியுள்ள தெருக்களில் இருந்து தெரியும்.
பழைய ஜாபா மற்றும் அதன் சுற்றியுள்ள பகுதிகளிலும் உயரமான மினார் உடைய நிழல் பிரதானமானதாக அமைந்துள்ளது.
# பகதூர் சா சாபர் சாலை

**பகதூர் சா சாபர் சாலை** *(Bahadur Shah Zafar Marg, இந்தி: बहादुर शाह ज़फर मार्ग)*,இந்தியாவின் தில்லி மாநகரில் உள்ள ஒரு சாலையாகும். இச்சாலை அங்கு பகதூர் சா சாபர் மார்கு என்றழைக்கப்படுகிறது. கடைசி முகலாய மன்னர் இரண்டாம் பகதூர் சாவின் நினைவாக சாலைக்கு இப்பெயர் சூட்டப்பட்டது. டைம்சு ஆப் இந்தியா , தி எக்கனாமிக் டைம்சு உள்ளிட்ட பல செய்தித்தாள் அலுவலகங்கள் இருப்பதால் இந்தியாவின் பிளீட் தெரு என்றும் சில நேரத்தில் இச்சாலையை அழைப்பார்கள்.  
வருமான வரி அலுவலக சந்திப்பு முதல் தார்யாகஞ் வரை இச்சாலை செல்கிறது(map).
# பகதூர் சா சாபர் சாலை

## சாலையை சுற்றியுள்ள முக்கிய இடங்கள்

- சங்கரின் அனைத்துலக பொம்மைகள் அருங்காட்சியகம்  
- பெரோசா கோட்லா விளையாட்டரங்கம்
- பெரோசா கோட்லா கோட்டை
- கூனி தர்வாசா
- இந்தியப் பொதுவுடமைக் கட்சி அலுவலகம்
- மௌலானா ஆசாத் மருத்துவக் கல்லூரி
- இந்தியத் தர நிர்ணய அமைவனம்
- தலைமைக் கணக்குத் தணிக்கையாளர், இந்தியா அலுவலகம்
- பல்கலைக்கழக மானியக் குழு (இந்தியா) அலுவலகம்
# பால்சுவா யகாங்கிர் பூர்

**பால்சுவா யகாங்கிர் பூர்** *(Bhalswa Jahangir Pur)* இந்தியாவின் தில்லி நகரில் உள்ள வடமேற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். பால்சுவா குதிரைலாட வடிவ ஏரிக்கு அருகில் இவ்வூர் அமைந்துள்ளது.
# பால்சுவா யகாங்கிர் பூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பால்சுவா யகாங்கிர் பூர் நகரின் மக்கள்தொகை 1,51,427 நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இவ்வூரின் எழுத்தறிவு சதவீதம் 59% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 62% நபர்கள் ஆண்கள் மற்றும் 38% நபர்கள் பெண்களாவர். மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும். யாதவர் இன மக்கள் இப்பகுதியில் அதிகமாக வசிக்கின்றனர்
# குமாரசிங்க சிறீசேன

**பல்லேவத்த கமரலலாகே குமாரசிங்கசிறிசேன** (18 பெப்ரவரி 1962), பொதுவாகபி.ஹி.குமாரசசிங்க சிறிசேன எனவும் அறியப்படும், இவர் ஒருஇலங்கை வர்த்தக நிபுணர் மற்றும் இலங்கைத் தொலைத்தொடர்பு நிறூவனமானஸ்ரீலங்கா ரெலிகொமின்தலைவர் ஆவார்.தற்போதைய இலங்கை ஜனாதிபதி, மைத்ரிபால சிறிசேனஅவர்களின்இளையசகோதரர்இவராவார்.  
குமாரசிங்க இலங்கை அரச மரக் கூட்டுத்தாபனத்தின் பொது மேலாளரகப் பணியாற்றினார் 2005 இல் இருந்து நவம்பர் 2014 வரை இப்பதவியில் இவர் இருந்தார், மைத்திரிபால சிறிசேனவின் ஜனாதிபதி தேர்தல் பிரச்சாரம் இடம்பெற்றபோது பொது மேலாளர் பதவியிலிருந்து குமாரசிங்க விலகினார்..
# ஒய். வி. ராவ்

**ஒய். வி. ராவ்** (*Y. V. Rao*) எனப்படும் **எறகுடிப்பட்டி வரதா ராவ்** (*Yaragudipati Varatha Rao*, 30 மே 1903 – 13 பெப்ரவரி 1973), என்பவர் ஒரு இந்தியத் திரைப்படத் தயாரிப்பாளர், இயக்குநர், மேடை நாடக நடிகர், திரைக்கதை ஆசிரியர், படத்தொகுப்பாளர், நடிகர் ஆவார். இவர் தமிழ், தெலுங்கு, கன்னட திரைப்படங்களில் பணியாற்றியதற்காக அறியப்படுகிறார். தெலுங்குத் திரைப்படங்களின் முன்னோடிகளில் ஒருவரான, ராவ் ஊமைப்படங்களில் நடிப்பதற்காக கோலாப்பூர் மற்றும் மும்பை செல்லும் முன் ஒரு சில மேடை நாடகங்களில் நடித்தார்.
# ஒய். வி. ராவ்

## தனிப்பட்ட வாழ்க்கை

வை. வி. ராவ் அப்போதைய சென்னை மாகாணத்தின் நெல்லூரில் 1903 இல் பிறந்தவர். 1920களின் பிற்பகுதியில், மதறாசுக்கு இடம் பெயர்ந்து கன்னடத் திரைப்படங்களில் தீவிரமாக இயங்கினார்.
# ஒய். வி. ராவ்

## கன்னடத் திரைப்படம்

1932, இல் பெங்களூரில் இருந்த மார்வாடி தொழிலதிபரான, சமன்லால் தூங்காஜி என்பவர் *மூவி டோன்* என்ற திரைப்பட தயாரிப்பு நிறுவனத்தைத் துவக்கினார். இவரின் நிறுவனம் கன்னடத்தின் முதல் பேசும் திரைப்படமான *சதி சுலோக்சனா* என்ற வெற்றிப்படத்தை ராவின் இயக்கத்தில் தயாரித்து வெளியிட்டது. இது ரூபாய் 40,000 செலவில் தயாரிக்கப்பட்டது. கோலாபூரின் சத்திரபதி சினிடோனில் எட்டு வாரங்கள் படப்பிடிப்பு நடத்தி ராவ் இப்படத்தை இயக்கினார். இதன் பிறகு இவர் *ஹரி மாயா* (1932) என்ற படத்தை இயக்கினார். இந்தப் படத்தில் ராவின் முதல் மனைவியான ராஜம் நடித்தார்.
- பாமா பரிணயம் (1936)
- சிந்தாமணி (1937)
- சுவர்ணலதா (1938)
- சாவித்திரி (1941)
- லவங்கி (1946)
- ராம்தாஸ் (1948)
# புத்தர் பிறந்தநாள் பூங்கா

**புத்தர் பிறந்தநாள் பூங்கா** *(Buddha Jayanti Park)* இந்தியாவிலுள்ள புது தில்லி நகரின் தெற்கு முகட்டில் அமைந்துள்ளது. கெளதம புத்தர் ஞானம் பெற்ற 2500வது ஆண்டு விழாவை முன்னிட்டு இப்பூங்கா உருவாக்கப்பட்டது.  
இலங்கையில் இருந்து கொண்டு வரப்பட்ட ஒருபோதி மரக்கன்று இங்கே நடப்பட்டுள்ளது. 1964 ஆம் ஆண்டு அக்டோபர் 25 இல் அப்போது இந்தியாவின் பிரதமராக இருந்த லால் பகதூர் சாசுதிரி இம்மரக்கன்றை அங்கு நட்டார்.  
பூங்காவில் அமைக்கப்பட்டுள்ள ஒரு செயற்கை தீவின் காட்சிக் கூடத்தில் ஒரு முலாம் பூசப்பட்ட புத்தர் சிலை நிறுவப்பட்டுள்ளது. இச்சிலை அக்டோபர் 1993 இல் 14 வது தலாய் லாமாவால் அர்ப்பணிக்கப்பட்டது.
ஒவ்வொரு ஆண்டும் மே மாதத்தில் வைகாசிப் பௌர்ணமியன்று இங்கு புத்தர் பிறந்த நாள் வெகு விமரிசையாகக் கொண்டாடப்படுகிறது.
# யோப்பா

**யோப்பா** (Jaffa) (; ) இஸ்ரேல் நாட்டின் டெல் அவிவ்க்கு தெற்கு பகுதியில் உள்ள பண்டைய துறைமுக நகரம் ஆகும்.இந்நகர் விவிலிய கதைகளில் வரும் யோனா, சாலமன்,செயிண்ட் பீட்டர் ஆகியோர் வாழ்வில் தொடர்புடைய நகரமாகும்.
# யோப்பா

## பெயர்க் காரணம்

எகிப்திய ஆதாரங்கள் மற்றும் அமர்னா கடிதங்களில் இந்நகரம் யாப்பு என குறிப்பிடப்பட்டுள்ளது.தொன்மவியல் படி நோவா மகன்களில் ஒருவரான யாப்பேத்து இந்நகரை அமைத்ததால் இப்பெயர் வந்தது.
# யோப்பா

## வரலாறு

### பழங்காலம்

யோப்பா நகர குன்று 40 மீட்டர் (130 அடி) உயரம் உள்ளதால் பரவலான கடற்கரையில் இருந்து தெளிவாகத் தெரியும்.அதனால் அது இராணுவ பயன்பாட்டுக்கு உதவியது. பல நூற்றாண்டுகளாக குப்பைகளை நிலத்தில் குவிப்பது காரணமாக அதிக உயரமாக உருவாகியது.தொல்லியல் சான்றுகள் யோப்பா நகரில் சுமார் கி.மு. 7500 காலத்திலிருந்து மக்கள் வசித்து வருவதாக கூறுகிறது.
# யோப்பா

## வரலாறு

### வெண்கல காலம்

யோப்பா இயற்கை துறைமுகம் வெண்கல காலம் முதல் பயன்படுத்தப்பட்டு வருகிறது.
யோப்பா கி.மு. 1440இல் எழுதப்பட்ட ஒரு பண்டைய எகிப்திய கடிதத்தில் குறிப்பிடப்பட்டுள்ளது.இந்த நகரம் பண்டைய எகிப்திய ஆட்சியில் யாஃபோ எனப் பெயர் இருந்ததாக அமர்னா கடிதங்களில் குறிப்பிடப்பட்டுள்ளது. நகரம் முழுவதும் 800 கி.மு. வரை எகிப்திய ஆட்சியின் கீழ் இருந்தது.
# யோப்பா

## வரலாறு

### இரும்பு காலம்

யோப்பா எபிரேய வேதாகமத்தில் நான்கு முறை குறிப்பிடப்பட்டுள்ளது.
- இந்நகரம் எபிரேய பழங்குடியினர் கொடுக்கப்பட்ட தாண் பிரதேசத்திற்கு எதிராக இருந்தது. (யோசுவா 19:46 புத்தகம்)
- லெபனானிலிருந்து சாலமன் கோவிலுக்கு நுழைய யோப்பா துறைமுகம் பயன்பட்டது. (2 நாளாகமம் 2:16)
- யோனா தீர்க்கதரிசியின் இடமாக இருந்தது. (யோனா 1 புத்தகம்: 3)
- லெபனானிலிருந்து எருசலேம் இரண்டாம் கோவிலுக்கு நுழைய யோப்பா துறைமுகம் பயன்பட்டது (எஸ்றா 3 புத்தகம்: 7).
யோப்பா நகரம் தாண் கோத்திரத்து பிராந்திய எல்லையாக இருந்தது என யோசுவா புத்தகத்தில் குறிப்பிடப்பட்டுள்ளது.
# யோப்பா

## வரலாறு

### பைசண்டைன் காலம்

மகா அலெக்சாண்டர் படைகள் யோப்பாவில் வைக்கப்பட்டு இருந்தன. அது மக்கபேயர் கைப்பற்றும் வரை செலூசியப் பேரரசு உடைய துறைமுகமாக இருந்தது. முதல் யூத-ரோமன் போரின் போது, யோப்பா கைப்பற்றப்பட்டு செஸ்டியஸ் காலஸ் என்பவரின் மூலம் எரிக்கப்பட்டது. புதிய ஏற்பாட்டில் புனித பேதுரு யோப்பாவை மறுகட்டுமானம் செய்தார் எனக் கூறப்படுகிறது. புனித பேதுரு காலத்தில் யோப்பா என்று அழைத்தனர். புனித பேதுரு யோப்பா நகர மக்களுக்கு கிறித்துவம் போதிக்க வந்த விதம் குறித்துஅப்போஸ்தலர் நடபடிகள் 10ஆம் அதிகாரத்தில் விளக்கப்பட்டுள்ளது.
# யோப்பா

## வரலாறு

### இடைக்காலம்

636 இல் யோப்பா அரேபியர்களால் கைப்பற்றப்பட்டது.இஸ்லாமிய ஆட்சியின் கீழ், ரம்லா துறைமுகம் மாகாண தலைநகராக இருந்தது.  
யோப்பா நகரம் முதலாம் சிலுவைப்போரின் போது ஜூன் 1099 இல் பிடிக்கப்பட்டு ஜெருசல அரசின் ஒரு மையமாக இருந்தது. சிலுவை போர் காலத்தில், யூத வரலாற்றாசிரியர் பெஞ்சமின் துதுலா (1170) யோப்பாவிற்கு வந்தார்.  
சலாதீன் 1187 ஆம் ஆண்டு யோப்பாவை வெற்றி கொண்டார். இந்நகர் ரிச்சர்ட் லின்ஹார்ட் மன்னரிடம் அர்சப் போரில் மூன்று நாட்களுக்கு பிறகு, செப்டம்பர் 1191 இல் சரணடைந்தது. ஜூலை 1192 யோப்பா போரில் நகரை மறு ஆக்கிரமிப்பு செய்ய சலாதீன் முயன்றாலும் நகரம் குருசேத்திரர் பொறுப்பிலேயே இருந்தது. 2 செப்டம்பர் 1192 அன்று, யோப்பா உடன்படிக்கை முறையாக இரண்டு இராணுவங்களுக்கு இடையில் மூன்று வருடகால யுத்த நிறுத்தம் உத்தரவாதம் கையெழுத்திடப்பட்டது.  
1268 ஆம் ஆண்டில் யோப்பா, எகிப்திய மாம்லுக் அரசால் கைப்பற்றப்பட்டது.